ईंट कारोबारी ने रंजिश में बदले की मंशा से की थी सिराजुद्दीन की हत्या, पांच गिरफ्तार
रामगंज थाना पुलिस की गिरफ्त में आए युवक की हत्या के आरोपी।
क्राइम रिपोर्टर | अजमेर
रामगंजइलाका स्थित खानपुरा में पिछले दिनों आपसी रंजिश में युवक की हत्या के मामले में रामगंज थाना पुलिस ने तफ्तीश के बाद पांच आरोपियों को गिरफ्तार कर लिया। थाना प्रभारी अजयकांत के मुताबिक आरोपियों में शामिल ईंट कारोबारी जावेद ने बदले की मंशा से वारदात को अंजाम दिया था। मृतक सिराजुद्दीन और आरोपी जावेद के बीच कारोबारी प्रतिस्पर्धा को लेकर पुरानी रंजिश थी। इससे पूर्व मृतक सिराजुद्दीन ने जावेद और उसके परिजनों से मारपीट की थी। इस वारदात का खूनी बदला जावेद और उसके साथियों ने हत्या कर लिया था।
रामगंज थाना प्रभारी अजयकांत ने बताया कि 22 फरवरी को खानपुरा निवासी सिराजुद्दीन और उसकी प|ी मंजा पर जानलेवा हमला हुआ था। जेएलएन अस्पताल में इलाज के दौरान सिराजुद्दीन की मौत हो गई। पुलिस ने विभिन्न धाराओं सहित हत्या का मामला नामजद आरोपियों के खिलाफ दर्ज कर तफ्तीश की थी। एसपी डॉ. नितिनदीप ब्लग्गन, एडिशनल एसपी भोलाराम और आईपीएस मोनिका सेन के नेतृत्व में पुलिस दल ने संदिग्ध आरोपियों से बारीकी से तफ्तीश की। सामने आया कि ईंट कारोबारी जावेद खान उर्फ भूरिया का मृतक सिराजुद्दीन से कारोबारी प्रतिस्पर्धा को लेकर पिछले दिनों विवाद हुआ था। झगड़े में सिराजुद्दीन ने जावेद के परिजनों की पिटाई भी कर दी थी। इस वारदात का बदला लेने के लिए जावेद ने सिराजुद्दीन पर जानलेवा हमला कराया था। पुलिस ने आरोपी जावेद, प्रकाश उर्फ बच्चिया लौहार, रैंडा, विनोद पुत्र बाबू और महेंद्र पुत्र गोपी को गिरफ्तार कर लिया। आरोपियों ने वारदात कबूल कर ली है।
वारदातएक नजर
खानपुरापटवारी की चक्की के पास रहने वाले सिराजुद्दीन खान की 25 फरवरी को जेएलएन अस्पताल में उपचार के दौरान मौत हो गई थी। घायल हालत में उसने बताया था कि 22 फरवरी को सुबह 9.15 बजे सिराजुद्दीन अपनी प|ी मंजा के साथ कंचन नगर स्थित स्वयं के ईंटों का भट्टा जाने के लिए निकले थे, वहां किसी को पैसे देने थे। जैसे ही दोनों भट्टे के बाहर पहुंचे, वहां मौजूद जावेद और अन्य आरोपियों ने एकजुट होकर सरिए डंडों से हमला कर दिया। आरोपियों ने सिर, पेट आैर पैरों पर ताबड़तोड़ वार किए। इससे सिराजुद्दीन के सिर में गंभीर चोट लगी, जबकि उसकी प|ी मंजा के सिर शरीर के अन्य हिस्सों पर चोटें आईं। आरोपियों ने हमले के दौरान लज्जाभंग करने का प्रयास भी किया। आरोपी सिराजुद्दीन के डेढ़ लाख रुपए कैश आैर प|ी मंजा के कान के झुमके चेन छीनकर ले भागे थे। मृतक के पुत्र की रिपोर्ट पर हत्या का मामला दर्ज हुआ था।
hin_Deva bho_Deva hin_Deva hin_Deva hin_Deva hin_Deva hin_Deva